Afgevaardiges na Oostelike Sinode pleeg laakbare vertrouensbreuk met hulle gemeentes. | hier staan ek
Afgevaardiges na Oostelike Sinode pleeg laakbare vertrouensbreuk met hulle gemeentes.
Die volgende statistieke is sopas na afloop van 2014 se Oostelike Sinode op die Oostelike Sinode se webwerf vrygestel:
Nou kom ons doen bietjie somme hier.
64 uit 85 gemeentes is 'n geldige steekproef. Dit is dus wetenskaplik korrek om aan te neem dat die totale aanvaarding van die verandering aan Artikel 1 deur gemeentes in die Oostelike Sinode se streek slegs 42% met 'n moontlike onsekerheid van een of twee persentasie punte na weerskante is.
Dit beteken dat 73% – 42% = 31% van alle afgevaardiges na die Sinode hulle gemeentes se wense eenvoudig geminag het toe hulle oor die resolusie gestem het.
Indien alle van die 21 uitstaande gemeentes vir die verandering sou stem (Wat 'n totaal onwetenskaplike aanname op hierdie stadium sou wees.) sou dit steeds beteken dat 73% – 66% = 7% van afgevaardiges teen hulle gemeentes se wense gestem het.
Alhoewel die kerk volgens die presbiteriële regeringstelsel nie 'n demokrasie is nie maar 'n Christokrasie, verteenwoordig hierdie groot verskil tussen die kerkrade se besluite en die sinode se besluit 'n absolute, onaanvaarbare vertrouensbreuk aan die kant van die afgevaardiges met hulle gemeentes.
Volgens die Presbiteriële stelsel kan kerkrade nie hulle verteenwoordigers aanspreek omdat hulle nie volgens die meerderheid stem in die kerkraad by die sinode gestem het nie. Hulle kan, en moet, wel hulle verteenwoordigers ernstig aanspreek oor die feit dat hulle teen die Bybel, en dus teen Christus gestem het. Indien God se guns aan mense gebaseer kan word op die mens se sosio-politieke klas soos die Belhar belydenis in Artikel 4 beweer, bestaan daar nie 'n Evangelie van Genade Alleen nie.
Ek hoop dat die betrokke kerkrade hulle afgevaardiges hieroor in liefde sal tugtig.
Verder is dit duidelik uit wat ek hierbo beskryf
Ons kerklike strukture kan nie meer vertrou word nie.
Om die sinodes te laat stem voordat al die gemeentes gestem het is onaanvaarbaar omdat dit prejudiserend vir die gemeentelike stemming is.
Mag God die NG Kerk genadig wees
Die berig op Oostelike Sinode se webwerf:
Die sinodesitting het vanaf 19 tot 21 Oktober by Pierre van Ryneveld plaasgevind. Die twee fokuspunte was die versorging van predikante en gemeentes wat veral deur netwerke 'n verskil maak. Wat die predikante betref, loop die Sinode se aksies uit op 'n geïntegreerde program waar daar twee geleenthede gedurende 2015 beplan word. Dit was ook opmerklik dat baie gemeentes reeds op 'n groot skaal plaaslik besig is.
Die sitting het hulle ook positief oor die voorgestelde wysiging van Artikel 1 uitgespreek. 73% was ten gunste daarvan en 27% daarteen. Daar is in die debat hieroor baie klem gelê op die ruimte wat hierdie Artikel vir almal bied.
Die inligting oor gemeentes se stemming is ook bekend gemaak. Tot op daardie stadium is 64 van die 85 gemeentes se uitslae ontvang. 27 gemeentes was met 'n tweederde meerderheid ten gunste daarvan en 37 daarteen.
9 thoughts on "Afgevaardiges na Oostelike Sinode pleeg laakbare vertrouensbreuk met hulle gemeentes."
30/10/2014 at 12:18 pm
Ek hoop NGK-lidmate oor die hele SA neem kennis hiervan.
30/10/2014 at 12:53 pm
Oor die stemme van ander gemeentes wat nog nie getel is nie: As nog net een van hulle TEEN die wysiging stem, wen die TEEN-stemmers steeds
30/10/2014 at 1:23 pm
Henrietta: Die volgende uit die sinodale dokumentasie oor die proses:
"Die Moderamen oordeel dat die tweederdemeerderheid van kerkrade verstaan en toegepas moet word as twee derdes van alle kerkrade van die gemeentes wat in verband met die NG Kerk as geheel staan."
Dus al stem 100% van kerkrade in 'n sinode se gebied teen die nuwe Artikel 1 maar landswyd stem 2/3 van die gemeentes vir die verandering word die verandering goedgekeur op gemeente vlak
Hierdie is duidelik teen die gees van die kerkorde wat gemeentes in ringe en ringe in sinodes indeel. Maar dit is 'n tegniese skuiwergat wat die moderamen gevind het en sal uitbuit.
30/10/2014 at 1:31 pm
Die verkiesing/stemmey kan reeds nie meer as eerlik/demokraties en sonder "intimidasie" beskryf word nie. Afgevaardigdes wat stem teen die wense van hul gemeentelede se instruksie is ongehoord/oneerlik in so'n situasie.
"Exercise in futility" in elk geval reken ek, want dis al oor en oor gesê deur die Moderator van die VGK, Dr Plaatjes van Huffel dat die VGK NIE ten gunste van die "twee-koppige monster" ( oftewel Belhar wat opsioneel of nie gemaak word) wat die NGK-leiers geskep het nie .
30/10/2014 at 1:35 pm
Dr Plaatjes van Huffel so 'n paar weke gelede:
30/10/2014 at 8:59 pm
Kyk op die blad vir die afgevaardigdes van Overijsel na die Sinode van Dort.
30/10/2014 at 9:16 pm
Dankie Jan, ek het dit met 'n glimlag gelees en so by myself gewonder: wat as soorgelyke "geloofsbriewe" met dieselfde vereistes van die afgevaardigdes na die Oostelike sinode vereis sou gewees het?